വാക്കുകള്ക്കതീതമാണ് ഈ വിടവാങ്ങല്: സഹസംവിധായകന് ജയന് ആദരാഞ്ജലിയുമായി മോഹന്ലാല് സിനിമാപ്രവര്ത്തകരെ ഒന്നടങ്കം ഞെട്ടിച്ചതായിരുന്നു പ്രശസ്ത ചീഫ് അസോസിയേറ്റ് ഡയറക്ടര് പി കെ ജയകുമാറിന്റെ അഡ്വ: ജയിന് കൃഷ്ണ മരണം. ഹൃദയസ്തംഭനം മൂലം ഇന്നലെയായിരുന്നു 38 കാരനായ അദ്ദേഹത്തിന്റെ മരണം. ഇപ്പോഴിതാ ജയന് ആദരാഞ്ജലി അര്പ്പിച്ചിരിക്കുകയാണ് നടന് മോഹന്ലാല്. ഫേസ്ബുക്കിലൂടെ പങ്കുവെച്ച കുറിപ്പിലാണ് മോഹന്ലാല് തന്റെ ദുഃഖം പങ്കുവെച്ചത്. പ്രിയസുഹൃത്തും ചീഫ് അസ്സോസിയേറ്റ് ഡയറക്റ്ററുമായ ജയന് ആദരാഞ്ജലികള്. വാക്കുകള്ക്കതീതമാണ് ഈ വിടവാങ്ങല്, മോഹന്ലാല് കുറിച്ചു. ബി ഉണ്ണികൃഷ്ണന്, അനില് സി മേനോന്, സുനില് കാര്യാട്ടുകര, ജിബു ജേക്കബ്, രോഹിത് വി എസ് തുടങ്ങി ഒട്ടേറെ സംവിധായകര്ക്കൊപ്പം ജയകുമാര് പ്രവര്ത്തിച്ചിരുന്നു. മോഹന്ലാലിനെ നായകനാക്കി ബി ഉണ്ണികൃഷ്ണന് സംവിധാനം ചെയ്ത ആറാട്ടാണ് ജയകുമാര് അവസാനം പ്രവര്ത്തിച്ച സിനിമ. നിയമ ബിരുദധാരിയായ ജയകുമാര് ഫെഫ്ക ഡയറക്ടേഴ്സ് യൂണിയന് ഭരണസമിതി അംഗവുമായിരുന്നു.